કચ્છના મેઘાણી ગણાતા મૂર્ધન્ય સાહિત્યકાર સ્વ. જયંત ખત્રીની વાર્તા ‘ધાડ’ પરથી બનેલી ફિલ્મ કચ્છી પરિવેશ, કચ્છની પીડા, કચ્છના વિષમ હવામાનનો પરિચય કરાવે છે. આ ફિલ્મ માત્ર મનોરંજન માટે નથી. તેમાંથી કચ્છ પ્રદેશ, કચ્છી માડું અને કચ્છિયતની ખુશ્બૂ ફેલાય છે. દરિયા કિનારે ઊગતી વનસ્પતિ ચેર-મેન્ગ્રુવ્ઝને કચ્છી માણસના સંઘર્ષના પ્રતીક તરીકે રજૂ કરાઈ છે. લોકસહકારથી બનેલી આ ફિલ્મનો મુખ્ય પ્રાણ તેની વાર્તા હોવા ઉપરાંત તેના જોરદાર, ચોટદાર સંવાદો લેખકના મનની વાત સુપેરે રજૂ કરે છે…..